Moncho Borrajo

**Ramón Borrajo Domarco**, nado en Baños de Molgas o 24 de decembro de 1949, é un humorista, dramaturgo e pintor galego, máis coñecido como **Moncho Borrajo**.

## Traxectoria 
Ao entrar na adolescencia marcha cos seus pais, Ramón e Donigna, a Vigo, a estudar o bacharelato. Aos 14 anos comezou a escribir poemas, e con 16 marchou a Valencia para estudar Arquitectura. Alí destaca como debuxante, e abandona a carreira e pásase a estudar Arquitectura técnica e despois Belas Artes na escola San Carlos de Valencia. En 1970 gañou un premio de debuxo na universidade e participou nalgúns certames de debuxo como o que levaba o nome de Joan Miró. A partir dese momento realizou distintas exposicións de debuxo e pintura, ao longo de toda a súa traxectoria.

A principios dos anos setenta realiza diversas actuacións como cantautor dentro do xénero da protesta política, interpretando temas en galego, castelán e valenciano. En 1972 recibiu o 2º premio nun concurso de canción universitaria.

En 1976 recibiu a medalla ao Mérito artístico concedida polo Ministerio de Información e Turismo. En Valencia fundou a biblioteca do Centro Galego e mais un grupo de baile tradicional na mesma entidade.

En 1985 deixou a música e subiu por primeira vez ós escenarios como humorista e dramaturgo, e acadou axiña fama como monologador, co que realizou diversas xiras por teatros de España. En 1991 volveu pintar e foi seleccionado para algunhas exposicións colectivas como a mostra BMW ou a Mostra Unión Fenosa. A partir do ano 2001, con *Markitis*, inicia unha serie de textos teatrais para diversos personaxes que nalgúns casos dirixe el mesmo (*Markitis* e *Terapia a las seis*, de 2004) e noutros unicamente escribe, como con *Cariño, ¿mañana qué hacemos?*, de 2006. Dentro dese proceso merca o teatro Amaya de Madrid, onde estrea as súas producións.

Ademais, ten traballado como actor de dobraxe nas versións españolas de *Mira quen fala* e *Mira quen fala tamén* e ten escrito artigos para o xornal *Las Provincias*.

En 2006 decide xubilarse dos escenarios coa obra *Despedida y cierre*, e con ela está de xira ata 2009. Nese ano, o 14 de febreiro deu a súa última actuación no Coliseum da Coruña.

## Obra 
### Espectáculos 
[miniatura|235px|Moncho Borrajo, pregoeiro na [Festa da ameixa do Carril|Festa da Ameixa, O Carril.]]
* *Aguijón 79* (1978)
* *Moncho gusto* (1983)
* *Borrajo perdido* (1987)
* *Caca y cola*
* *Apuntes para un cabaret*
* *Ni a tontas ni a locas* (1993)
* *Aquí no hay crisis* (1993)
* *En concierto sentido del humor* (1995)
* *Dihablemos* (1997)
* *El bufón del rey* (1998)
* *Loco* (2000), co que superou os 50.000 espectadores.
* *Markitis* (2001)
* *30 años sin parar* (2003)
* *Terapia a las seis* 2004)
* *Cosas mías* (2004)
* *Este y yo* (2005)
* *España Cabaret* (2005)
* *Cariño, ¿mañana qué hacemos?*, de 2006.
* *Despedida y cierre* (2006)
* *La merienda* (2008)

### Literatura en castelán 
* *Moncho y yo*
* *Moncho y tú*
* *Pobres míos* (debuxos)
* *Amo la ciudad* (narrativa breve)
* *Pavana para una difunta* (novela)
* *Con amor y humor* (aforismos)
* *365 ocurrencias para la tolerancia* (aforismos)

* *El crucero de la felicidad* (novela, 2018)

### Literatura en galego 
* *Animaliños* (debuxos)
* *Toño* (narrativa breve)
* *Meu querido padre Ramón* (novela)
* *Fixen Camiños* (poesía)
* *Gatos*, (2008), Ir Indo.

## Premios e legado 
Hai unha estatua que o reproduce na praza do Humor da Coruña. É fillo predilecto de Baños de Molgas, e na antiga estación desta localidade hai unha biblioteca que naceu duns 5000 libros seus.

## Notas 
## Véxase tamén 
### Ligazóns externas 
* Web oficial